Praenomen
Praenomen (prenomo en Ido) esis personala nomi selektita dal genitori e donita a lia bebei en l'Antiqua Roma. Primare, oli donesis dum la dies lustricus (la dio di lustraco), l'okesma dio pos la nasko por puerini, e dum la nonesma dio por pueruli. La praenomen donesis duesmafoye kande mulieri mariajis, e kande viri atingis vireso e recevis la toga virilis (togo virala).

Latina praenomen-i

Maskulala nomi 

Noti:
 Caeso ofte espelesis Kaeso. L'abreviuro K. retenesis por distingir de la nomo Gaius, qua uzis l'abreviuro C.
 Gaius e Gnaeus uzis l'abreviuro C. e Cn. pro ke l'uzo di abreviuro fondesis antee la litero G divenis de la litero C en la Latina alfabeto. Quankam l'arkaika espelo Caius e Cnaeus anke troveblesas, Gnaius e Gnaeus reprezentas la vera pronunco.
 Manius originale abreviesis kun l'arkaika kin-streko M: ꟿ, qua cherpesas del Etruriana alfabeto (de qua la Latina alfabeto derivas), ma ca litero ne trovesas en la Latina. L'apostrofo (') nun remplasas ol (M'. vice ꟿ.)
 Octavius (kun "i") semblas esar la sola formo di ico nomo trovita kam praenomen. Ma la formo Octavus konsentas kun l'adjektivo qua la nomo esas de.
 La praenomen Volero uzesis da la Publilii, probable esas varianto di la nomo Volesus.

Femeninala nomi 

Noti:
 Maio e Mino anke trovesis kam Major e Minor. Kom familionomo, Major e Minor preferesis.
 Secunda maxim ofte uzis l'abreviuro Seq., ma Sec. anke esis ordinara. En Arkaika Latina, C maxim ofte uzesis antee E ed I, kane Q uzesis antee O ed U, e K antee A. La nomo kelka foye trovesis kom Sequnda.

Oskana e Umbriana praenomen-i 
Lu esas neposibla krear kompleta listo di Oskana e Umbriana nomi, ma kelka nomi tranvivis e havas registro.

Noti:

 La Latina nomo-fino -ius ofte trovesas kam -is od -iis en Oskana.
 La nomo Ancus nur trovesas de du fonti: Ancus Marcius, la triesma Rejulo di Rome, qua esis de Sabiniana acendento, ed Ancus Publicius.
 Attius forsan esas la Oskana equivalo di la Latina nomo Appius, nam la Sabiniana Attius Clausus prenas la nomo di Appius Claudius kande ilu chanjis rezideyo a Rome, ma, lu forsan nur esis la maxim prixim nomo komparas sono.
 La nomi Decius, Pompo e Seppius esas l'Oskana equivalo di la Latina nomi Decimus, Quintus e Septimus. P en Oskana ofte konkordas kun la Q en Latina.
 Nerius o Nero, tre ordinara praenomen di Oskani e Umbriani, dicesis signifikar: fortis ac strenuus, od en Ido: forta o vigoroza.

Antiqua Romala praenomen-i